Немања Леканић
Немања Леканић (Сарајево, 10. јануар 1990) је босанскохерцеговачки фудбалер.

Каријера 
Леканић је наступао за млађе категорије Партизана и Рада. Сениорску каријеру започео наступајући за београдски Синђелић, где је у другој половини 2008. забележио 12 наступа као бонус играч у Српској лиги. Потом је прешао Партизан, где је наступао наредних 6 месеци, до окончања омладинског стажа. Касније је наступао за Дорћол, Земун и Младеновац, пре него што је поново приступио Синђелићу лета 2011. Током наредне две сезоне афирмисао се као један од најстандарднијих играча у екипи, постигавши 10 голова на 49 утакмица у Српској лиги Београд. Са екипом Синђелића освојио је ово такмичење за сезону 2012/13. По окончању ове сезоне, прешао је у редове краљевачке Слоге, где је наступао до краја 2013. Затим је приступио Слободи из Ужица. Током сезоне 2014/15 играо је за Смедерево (Семендерију 1924) у Српској лиги Запад. Био је, такође и на проби у сарајевском Жељезничару, односно естонском Номе Каљу почетком 2015. Касније, исте године прикључио се екипи Мачве, са којом је освојио Српску лигу Запад за сезону 2015/16. Постигао је укупно 6 голова, укључујући хет-трик краљевачкој Слоги за коју је раније наступао. Иако је скоро целу јесењу полусезону пропустио због повреде и опоравка од операције, освајању Прве лиге Србије допринео је са два гола против Колубаре у другом делу шампионата 2016/17. У Суперлиги Србије дебитовао је 14. августа 2017. године против суботичког Спартака. Недуго затим, вратио се у београдски Синђелић. Након сезоне у Синђелићу, у лето 2018. се прикључује екипи ОФК Слоге из Горњег Црњелова. Провео је једну полусезону у екипи Слоге, да би се у фебруару 2019. прикључио бањалучком Борцу. У Борцу је играо до краја сезоне, након чега је у јулу 2019. споразумно раскинуо уговор са клубом.

Трофеји 
Синђелић Београд
 Српска лига Београд: 2012/13.

Мачва Шабац
 Српска лига Запад: 2015/16.
 Прва лига Србије: 2016/17.

Са аматерском селекцијом фудбалског савеза Београда, Леканић је освојио "Won Gu" куп мира у Јужној Кореји 2012. године.

Референце

Спољашње везе 
 Nemanja Lekanic  Fieldoo
 
 

Рођени 1990.
Спортисти из Сарајева
Босанскохерцеговачки фудбалери
Српски спортисти из Босне и Херцеговине
Фудбалери Синђелића Београд
Фудбалери Дорћола
Фудбалери Земуна
Фудбалери Младеновца
Фудбалери Слоге Краљево
Фудбалери Слободе Ужица
Фудбалери Смедерева
Фудбалери Мачве
Фудбалери Борца Бања Лука
Фудбалери Прве лиге Србије
Фудбалери Суперлиге Србије
Крилни играчи у фудбалу